
# Җәүдәт Сөләйман: «Әле син бер яшел кыяк идең...»

(ШИГЫРЬ)

Әле син бер яшел кыяк идең,

Тәүге тапкыр сине күргән чакта,

Әмма тылсым инде иңгән иде

Балкып торган серле кыл-кыякка.

Серле кыяк – бүген гүзәл чәчкә,

Таҗларында уйный көмеш рәшә,

Янар чәчкә, синең балкыш аша

Сихри гөлләр иле мине дәшә...


Следите за самым важным и интересным в Telegram-каналеТатмедиа

## Нет комментариев
Җәүдәт Сөләйман: «Әле син бер яшел кыяк идең...»